**DJEČJI VRTIĆ „MORSKA VILA NIN**

**UPRAVNO VIJEĆE**

KLASA: 601-02/23-01/02

URBROJ: 2198-10-08-02-23-02

Nin, 24. travnja 2023. godine

**ZAPISNIK**

s  **6. sjednice**  Upravnog vijeća Dječjeg vrtića „Morska vila“ Nin održane **u ponedjeljak 24.04. 2023**. godine s početkom u 13.00 sati u prostorijama Dječjeg vrtića „Morska vila“ Nin.

Prisutne članice i članovi Upravnog vijeća:

1. Ines Jakovčević – predsjednica Upravnog vijeća
2. Linda Maraš - članica
3. Ivica Stulić – član - odsutan
4. Toni Dražić – član
5. Iva Mustać – članica – zapisničarka na sjednici

Ostali prisutni:

1. Irena Ćuk, ravnateljica Vrtića

Sjednicu otvara predsjednica, Ines Jakovčević, pozdravlja sve prisutne, utvrđuje da sjednici prisustvuje 4 člana Upravnog vijeća. Predsjednica predlaže dnevni red.

**DNEVNI RED:** 1.Verifikacija Zapisnika s 5. sjednice Upravnog vijeća Vrtića

1. Usvajanje Financijskog izvješća za razdoblje od 01.01. do 31.12.2022.
2. Usvajanje Izvještaja o izvršenju Financijskog plana DV Morska vila Nin za 2022.godinu
3. Usvajanje Financijskog izvješća za razdoblje od 01. siječnja do 31. ožujka 2023.
4. Donošenje Odluke o usklađenju osnovice za izračun plaća
5. Donošenje prijedloga (I.) izmjene i dopuna Financijskog plana DV Morska vila Nin za 2023. godinu
6. Donošenje prijedloga Pravilnika o upisu i mjerilima upisa djece u DV Morska vila Nin
7. Donošenje Odluke o objavi natječaja za zdravstvenu voditeljicu - višu medicinsku sestru na neodređeno vrijeme , 16 sati tjedno
8. Povećanje troškova usluga vrtića
9. Pitanja i prijedlozi – Razno

**Jednoglasno s četiri glasa „ZA“ se prihvaća dnevni red sjednice.**

**Ad1.) Verifikacija zapisnika s 5. sjednice Upravnog vijeća**

Jednoglasno s četiri glasa „ZA“ verificiran je zapisnik sa 5. sjednice Upravnog vijeća od 22. prosinca 2022.

**Ad2.) Usvajanje Financijskog izvješća za razdoblje od 01.01. do 31.12.2022.**

**Jednoglasno s četiri glasa „ZA“ udvojen je Financijski izvještaja za 2022. godinu. Financijski izvještaj uputit će se gradskom vijeću Grada Nina na daljnje postupanje.**

**Ad3.) Usvajanje Izvještaja o izvršenju Financijskog plana DV Morska vila Nin za 2022.**

Izvjestiteljica: ravnateljica

**Jednoglasno s četiri glasa „ZA“ usvaja se Izvještaj o izvršenju Financijskog plana za 2022. godinu.**

**Izvještaj će se proslijediti Gradskom vijeću Grada Nina na daljnji postupanje.**

**Ad4.) Usvajanje Financijskog izvješća za razdoblje od 01. siječnja do 31. ožujka 2023. g.**

nje u blagajni.

**Nakon kraće rasprave jednoglasno s četiri glasa „ZA“ usvojene je Financijski izvještaj Vrtića za period od 01. siječnja 31. ožujka 2023.g.**

**Ad5. ) Donošenje Odluke o usklađenju osnovice za izračun plaće**

Izvjestiteljica: ravnateljica

Vlada republike Hrvatske donijela je Odluku, a objavljenu u Narodnim novinama 56/2022 kojom je regulirana osnovica izračuna plaće za sve namještenike i službenike u javnim službama, pa tako u školstvu i pred školstvu. Istom Odlukom, za zaposlene u javnim i državnim službama osnovica plaća se od 01. travnja 2023. godine povećava za 2 posto i iznosi 902,08 €.

Sukladno članku 51. Zakona o predškolskom odgoju i obrazovanju Republike Hrvatske, a kojim se utvrđuje obračun plaća, naknada i drugih prihoda zaposlenika dječjih vrtića, koji su u vlasništvu jedinica lokalne uprave i samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za zaposlenike.

Upravno vijeće donijelo j odluku da uskladi osnovica za izračun plaće i uputi Osnivaču na suglasnost i donošenje.

**Jednoglasno s 4 glasa „ZA“ donosi se Odluka o usklađenju osnovice za izračun plaće, i upućuje se Osnivaču/Gradskom vijeću Grada Nina na suglasnost i donošenje.**

**Ad6.) Donošenje prijedloga I. izmjene i dopuna Financijskog plana DV Morska vila za**

**2023. godinu.**

Izvjestiteljica: ravnateljica

**Jednoglasno sa četiri glasa „ZA“ donosi se prijedlog prvih (I.) izmjena i dopuna Financijskog plana za 2023. g.**

**Prijedlog Financijskog plana, zajedno sa Zaključkom Upravnog vijeća, upućuje se Osnivaču radi uvrštavanja u Proračun.**

**Ad7.) Donošenje Pravilnika o upisu i mjerilima upisa djece u DV Morska vila Nin**

Izvjestitelj: ravnateljica

Na temelju članka 20. stavak 5. i članka 34. stavak 1. alineja 4. Zakona o predškolskom odgoju i obrazovanju (NN br. 10/97, 107/07, 98/19 i 57/22 ) i članka 42. Statuta Dječjeg vrtića Morska vila Upravno vijeće je donijelo izmjene i dopune Pravilnika o upisu i mjerilima upisa djece, i to:

Zahtjeve za upis razmatra Povjerenstvo za upis koje imenuje Upravno vijeće vrtića na rok od tri godine. Povjerenstvo za provođenje upisa vrtića ima 3 člana od kojeg je ravnateljica predsjednik povjerenstva, ostali članovi jesu : stručni suradnik, odgojitelj/ica.

Prednost pri upisu u dječji vrtić za iduću pedagošku godinu imaju djeca koja do 1. travnja tekuće godine navrše četiri godine života. Ukoliko se sva prijavljena djeca ne mogu upisati, prednost pri upisu ostvarit će se primjenom bodovanja prema sljedećim kriterijima:

|  |  |  |
| --- | --- | --- |
| Kriterij | | Broj bodova |
| Djeca koja do 1. travnja tekuće godine navrše 4. godine | | 40 |
| Dijete i oba roditelja imaju prebivalište na području grada Nina;  Dijete i samohrani roditelj ili dijete iz jednoroditeljske obitelji ima prebivalište na području grada Nina;  Dijete kojem skrbnik ili udomitelj ima prebivalište na području grada Nina, neovisno o prebivalištu djeteta;  Dijete strani državljanin sa odobrenim privremenim boravkom ili odobrenom međunarodnom zaštitom u Republici Hrvatskoj, koje živi na području grada Nina zajedno s oba roditelja, odnosno samohranim roditeljem ili jednim roditeljem ukoliko se radi o jednoroditeljskoj obitelji | | 40 |
| Djeca roditelja žrtava i invalida Domovinskog rata | | 30 |
| Dijete iz obitelji s oba roditelja, a koje zajedno s jednim roditeljem ima prebivalište na području grada Nina | | 20 |
| Djeca zaposlenih roditelja | Dijete zaposlenih roditelja-oba zaposlena roditelja  Dijete samohranog zaposlenog roditelja/uzetog na uzdržavanje  Dijete zaposlenog roditelja-jedan zaposleni roditelj | 20  20  10 |
| Dijete s teškoćama u razvoju  Djeca osoba s invaliditetom upisanih u Hrvatski registar osoba s invaliditetom | | 6 |
| Dijete u udomiteljskoj obitelji, bez roditelja ili bez odgovarajuće roditeljske skrbi | | 5 |
| Dijete iz obitelji s troje ili više djece | | 1 po djetetu |
| Dijete roditelja koji primaju dječji doplatak ili dijete roditelja korisnika zajamčene minimalne novčane naknade | | 1 |

.

**Jednoglasno s četiri glasa „ZA“ donesen je prijedlog Pravilnika o upisu mjerilima upisa koji će se uputiti Gradskom vijeću da da svoju suglasnost.**

**Ad8.) Donošenje Odluke o objavi natječaja za zdravstvenu voditeljicu - višu medicinsku sestru na neodređeno vrijeme , 16 sati tjedno**

Izvjestiteljica: ravnateljica

Na temelju čl. 26. Zakona o predškolskom odgoju i obrazovanju i čl. 42. Statuta DV Morska vila Nin potrebno je raspisivanje natječaja na radno mjesto zdravstvene voditeljice- medicinske sestre na neodređeno, nepuno radno vrijem od 16 sati tjedno. Natječaj će se objaviti 24. travnja 2023. godine . Rok za podnošenje prijava je 30 dana od dana objave natječaja. Ova Odluka upućuje se Osnivaču/ Gradskom vijeću Grada Nina na znanje.

Ravnateljica predlaže Upravnom da donese takvu odluku.

**Jednoglasno s četiri glasa „ZA“ prihvaća se prijedlog ravnateljice i donosi se odluka o raspisivanju natječaja za zdravstvenu voditeljicu- medicinsku sestru (m/ž) na neodređeno vrijeme , nepuno radno vrijeme od 16 sati tjedno.**

**Ad9.) Povećanje cijena troškova vrtića**

Izvjestiteljica: ravnateljica

**Jednoglasno s 4 glasa „ZA“ prihvaća se prijedlog da cijena vrtića za 10-satni program iznosi 100,00€ , te a se prijedlog uputi Gradskom vijeću Grada Nina**

Sjednica je završila u 15.00 sati**.**

**UPRAVNO VIJEĆE**

**DJEČJEG VRTIĆA „MORSKA VILA“ NIN**

Zapisničarka: Predsjednica:

Iva Mustać Ines Jakovčević